În perioada 1.I-30.IX.2017 comparativ cu perioada 1.I-30.IX.2016, în termeni nominali, cifra de afaceri din serviciile de piață prestate în principal întreprinderilor, serie brută, a crescut pe ansamblu cu 13,1%, datorită creșterilor înregistrate la activitățile de producție cinematografică, video, programe de televiziune; difuzare și transmitere de programe (+17,2%), alte servicii furnizate în principal întreprinderilor (+16,5%), transporturi (+14,7%), activitățile de servicii informatice și în tehnologia informației (+7,9%) și la comunicații (+3,5%).